เวลามองจอนานๆ หรือออกจากที่มืดแล้วเจอแสงทันทีจะมีอาการน้ำตาไหลออกมาเองเลยครับ เป็นทั้งวันเลยตั้งแต่เมื่อวาน จนถึงวันนี้ ใส่แว่นกรองแสงพอช่วยได้นิดหน่อย แต่สักพักน้ำตาก็ไหลอีก สาเหตุไม่ทราบว่าเกิดจากอะไรแต่คืนก่อนจะมีอาการได้กินยาแก้แพ้เข้าไปเนื่องจากมีอาการจามต่อเนื่องประมาณ 7-8 ครั้ง
สวัสดีค่ะ อาการมีน้ำตาไหลเมื่อมองจอคอมพิวเตอร์นานๆ หรือมองแสง น่าจะเกิดจาก ตาแพ้แสง ซึ่งอาการจะเกิดเมื่อสัมผัสกับแสงต่างๆ ทั้งแสงแดด แสงจากดวงไฟ แสงจากจอต่างๆ โดยอาการได้แก่ ไม่สบายตา ระคายเคืองดวงตา ต้องหรี่ตาหรือหลับตาเมื่อสัมผัสแสงแสบตา ตาแดง มีน้ำตาไหลเอง เป็นต้นส่วนสาเหตุของการเกิดตาแพ้แสง เช่น ตาแห้ง เยื่อบุตาอักเสบ กระจกตาอักเสบ ผลจากการใช้ยาหยอดตาที่มีส่วนผสมของสเตียรอยด์ ผลข้างเคียงจากการใช้ยาบางชนิด เช่น ยาทาสิว ยาแก้อักเสบ ยาคุมกำเนิด รวมถึงยาแก้แพ้ เป็นต้น การใส่คอนแทคเลนส์ที่ไม่เหมาะสบกับดวงตา ทำให้เกิดอาการระคายเคือง เป็นต้น หรืออาจไม่ได้มีสาเหตุอะไรก็ได้ดังนั้น หากก่อนหน้าที่จะมีอาการ ได้มีการทานยาแก้แพ้ไป ก็น่าจะเป็นสาเหตุได้ ทั้งนี้ หากไม่ได้มีอาการจามอีก ก็ไม่ควรทานยาต่อค่ะ และให้สังเกตอาการว่าหลังจากหยุดทานยาแล้ว อาการดีขึ้นหรือไม่ หากดีขึ้น ก็เป็นผลของยาได้ค่ะส่วนการดูแลในด้านอื่นๆ เพื่อป้องกันอาการ ได้แก่ การสวมแว่นกันแดดเมื่อต้องออกแดงหรือมองแสงจ้า พยายามหลีกเลี่ยงการเพ่งมองแสง หรือปิดม่านเมื่อมีแสงจากด้านนอกส่องเข้ามามากเกินไป ไม่ใส่คอนแทคเลนส์ เพราะอาจเป็นสาเหตุทำให้รู้สึกไม่สบายตาได้ หลีกเลี่ยงการใช้เครื่องสำอางบริเวณดวงตา เพราะเครื่องสำอางอาจทำให้ระคายเคืองดวงตาได้นอกจากนี้ควรลดปัจจัยที่ทำให้เกิดตาแห้ง ได้แก่ หลีกเลี่ยงการปะทะโดยตรงกับลม เช่น ไม่นั่งในที่ที่มีลมพัดหรือลมแอร์เป่าใส่ดวงตา หมั่นกระพริบตาถี่ๆ โดยเฉพาะเมื่อต้องใช้คอมพิวเตอร์และมองโทรศัพท์มือถือ และควรพักสายตาบ้าง โดยการหลับตาบ่อยๆ ทุก 30-60 นาที โดยหลับตานาน 1-2 นาที ไม่ควรจ้องคอมพิวเตอร์และมือถือนานเกินไป นอนพักผ่อนให้เพียงพอ เพื่อให้ร่างการสามารถผลิตน้ำตาได้เต็มที่ และควรดื่มน้ำเปล่ามากๆ นอกจากนี้ อาจใช้น้ำตาเทียมช่วยแต่หากหยุดทายาแก้แพ้แล้ว อาการยังไม่ดีขึ้น เป็นมากขึ้น แนะนำควรไปพบจักษุแพทย์ค่ะ